ddrg/super_eurlex huggingface dataset:
A Bizottság 1756/96/EK rendelete

(1996. szeptember 10.)

a tej- és tejtermékágazatban kivetett kiegészítő importvámokkal kapcsolatos rendelkezések alkalmazására vonatkozó részletes szabályok megállapításáról szóló 1598/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb az 1587/96/EK rendelettel [1] módosított, a tej- és tejtermékpiac közös szervezéséről szóló, 1968. június 27-i 804/68/EGK tanácsi rendeletre [2] és különösen annak 15. cikke (4) bekezdésére,

mivel a 2931/95/EK rendelettel [3] módosított 1598/95/EK bizottsági rendelet [4] melléklete csak 1996. június 30-ig érvényes; mivel a szabályokat határozatlan idejűvé kell tenni, és a határidőt el kell törölni;

mivel az e rendeletben előírt intézkedések összhangban vannak a Tej- és Tejtermékpiaci Irányítóbizottság véleményével,

ELFOGADTA EZT A RENDELETET:

1. cikk

Az 1598/95/EK rendelet mellékletében szereplő "1995. július 1-jétől 1996. június 30-ig alkalmazandó" szavakat el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1996. szeptember 10-én.

a Bizottság részéről

Franz Fischler

a Bizottság tagja

[1] HL L 206., 1996.8.16., 21. o.

[2] HL L 148., 1968.6.28., 13. o.

[3] HL L 307., 1995.12.20., 10. o.

[4] HL L 151., 1995.7.1., 1. o.

--------------------------------------------------
Hivatalos Lap L 014 , 17/01/1997 o. 0028 - 0029



A Bizottság 60/97/EK rendelete (1997. január 16.) a mezőgazdasági üzemek jövedelmének megállapításához adatokat szolgáltató üzemek kiválasztásáról szóló 1859/82/EGK rendelet módosításáról AZ EURÓPAI KÖZÖSSÉGEK BIZOTTSÁGA, tekintettel az Európai Közösséget létrehozó szerződésre, tekintettel a legutóbb a 2801/95/EK rendelettel [1] módosított, az Európai Gazdasági Közösségben működő mezőgazdasági üzemek jövedelmére és üzleti tevékenységére vonatkozó számviteli adatok gyűjtésére szolgáló hálózat létrehozásáról szóló, 1965. június 15-i 79/65/EGK tanácsi rendeletre [2] és különösen annak 4. cikke (4) bekezdésére, valamint 6. cikke (2) bekezdésére, mivel a legutóbb az 1381/96/EK rendelettel [3] módosított 1859/82/EGK bizottsági rendelet [4] 3. cikke meghatározza a kiválasztandó adatszolgáltató üzemek számát minden egyes körzetben, minden egyes gazdasági évre vonatkozóan; mivel az Olaszországban és Finnországban folyó, a gazdaságokat érintő felmérés területeinek jobb lefedése érdekében a kiválasztandó adatszolgáltató üzemek számát minden egyes körzetben meg kell határozni a fent említett tagállamokban az 1997-es és az azt követő gazdasági évekre; mivel ezért az 1859/82/EGK rendelet I. mellékletét módosítani kell; mivel az e rendeletben előírt intézkedések összhangban vannak a mezőgazdasági számviteli információs hálózat közösségi bizottságának véleményével, ELFOGADTA EZT A RENDELETET: 1. cikk Az 1859/82/EGK rendelet I. mellékletében az Olaszországra és Finnországra vonatkozó táblázatok helyébe a mellékletben foglaltak lépnek. 2. cikk Ez a rendelet az Európai Közösségek Hivatalos Lapjában való kihirdetését követő hetedik napon lép hatályba. Ezt a rendeletet az 1997-es gazdasági évtől kell alkalmazni. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1997. január 16-án. a Bizottság részéről Franz Fischler a Bizottság tagja [1] HL 109., 1965.6.23., 1859/65. o. [2] HL L 291., 1995.12.6., 3. o. [3] HL L 205., 1982.7.13., 5. o. [4] HL L 179., 1996.7.18., 6. o. -------------------------------------------------- MELLÉKLET A NYERESÉGES BIRTOKOK SZÁMA KÖRZETENKÉNT Hivatkozási szám | A körzet megnevezése | Adatszolgáltató üzemek száma (az 1997-es gazdasági évtől) | OLASZORSZÁG 221 | Valle d'Aosta | 367 | 222 | Piemonte | 1110 | 230 | Lombardia | 917 | 241 | Trentino | 404 | 242 | Alto Adige | 404 | 243 | Veneto | 1589 | 244 | Friuli-Venezia Giulia | 795 | 250 | Liguria | 590 | 260 | Emilia-Romagna | 914 | 270 | Toscana | 620 | 281 | Marche | 951 | 282 | Umbria | 668 | 291 | Lazio | 931 | 292 | Abruzzo | 882 | 301 | Molise | 445 | 302 | Campania | 748 | 303 | Calabria | 911 | 311 | Puglia | 1013 | 312 | Basilicata | 1138 | 320 | Szicília | 1350 | 330 | Szardínia | 1253 | Olaszország összesen | 18000 | Hivatkozási szám | A körzet megnevezése | Adatszolgáltató üzemek száma (az 1997-es gazdasági évtől) | FINNORSZÁG 670 | Etelä-Suomi | 581 | 680 | Sisä-Suomi | 272 | 690 | Pohjanmaa | 277 | 700 | Pohjois-Suomi | 170 | Finnország összesen | 1300 | --------------------------------------------------
A Tanács 2600/97/EK Rendelete

(1997. december 19.)

a hajógyártás támogatásáról szóló 3094/95/EK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 92. cikke (3) bekezdésének c) pontjára, valamint 94. és 113. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Gazdasági Együttműködési és Fejlesztési Szervezet (OECD) keretében az Európai Közösség és bizonyos harmadik országok között a kereskedelmi célú hajógyártás és hajójavítás rendes versenyfeltételei tekintetében létrejött megállapodás [2] még nem lépett hatályba;

mivel a hajógyártás támogatásáról szóló, 1995. december 22-i 3094/95/EK tanácsi rendelet [3] még nem lépett hatályba;

mivel a 3094/95/EK rendelet 10. cikkének megfelelően a hajógyártás részére nyújtott támogatásról szóló, 1990. december 21-i 90/684/EGK tanácsi irányelv [4] vonatkozó szabályait ideiglenesen, az OECD megállapodás hatálybalépésétől függően, de legkésőbb 1997. december 31-ig továbbra is alkalmazni kell;

mivel az OECD megállapodás hatálybalépése bizonytalan, és 1997. december 31-ét is túllépheti, a hajógyártás támogatásával kapcsolatos esetleges új intézkedésekre vonatkozó döntésektől függően a Tanácsnak meg kell tennie a szükséges lépéseket;

mivel a 3094/95/EK rendeletet ennek megfelelően módosítani kell,

ELFOGADTA EZT A RENDELETET:

1. cikk

"Az említett megállapodás hatálybalépésétől függően, a megállapodás hatálybalépéséig, de legkésőbb 1998. december 31-ig a 90/684/EGK irányelv vonatkozó rendelkezéseit kell alkalmazni."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 19-én.

a Tanács részéről

az elnök

F. Boden

[1] 1997. december17-i vélemény (a Hivatalos Lapban még nem tették közzé).

[2] HL C 375., 1994.12.30., 3. o.

[3] HL L 332., 1995.12.31., 1. o. Az 1904/94/EK rendelettel (HL L 251., 1996.10.3., 5. o.) módosított rendelet.

[4] HL L 380., 1990.12.31., 27. o.

--------------------------------------------------
A Bizottság 2052/97/EK rendelete

(1997. október 20.)

a gabonafélékkel kapcsolatos export-visszatérítés nyújtására és a gabonafélék piacán bekövetkező zavarok esetén hozandó intézkedésekre vonatkozóan az 1766/92/EGK tanácsi rendelet alkalmazásának egyes részletes szabályainak megállapításáról szóló 1501/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 923/96/EK bizottsági rendelettel [1] módosított, a gabonafélék piacának közös szervezéséről szóló 1992. június 30-i 1766/92/EGK tanácsi rendeletre [2] és különösen annak 16. cikkére,

mivel a legutóbb az 1259/97/EK rendelettel [3] módosított 1501/95/EK bizottsági rendelet [4] megállapítja azokat az intézkedéseket, amelyeket az 1766/92/EGK rendelet 16. cikkének megfelelően el lehet fogadni; mivel a felelősséget és eljárást érintő számos kérdés tisztázása érdekében az 1501/95/EK rendelet 17. cikkének szövegét újra kell szövegezni;

mivel az elnöke által megállapított határidőn belül a Gabonapiaci Irányítóbizottság nem nyilvánított véleményt,

ELFOGADTA EZT A RENDELETET:

1. cikk

Az 1501/95/EK rendelet 17. cikke helyébe a következő rendelkezés lép:

"17. cikk

A 15. cikkben említett intézkedéseket az 1766/92/EGK rendelet 23. cikkében megállapított eljárásnak megfelelően kell elfogadni. Sürgős esetekben azonban a Bizottság is elfogadhatja az intézkedéseket."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. október 20-án.

a Bizottság részéről

Franz Fischler

a Bizottság tagja

[1] HL L 126., 1996.5.24., 37. o.

[2] HL L 181., 1992.7.1., 21. o.

[3] HL L 174., 1997.7.2., 10. o.

[4] HL L 147., 1995.6.30., 7. o.

--------------------------------------------------
A Bizottság 1572/97/EK rendelete

(1997. augusztus 4.)

a marha- és borjúhús-ágazatbeli behozatali és kiviteli engedélyekre vonatkozó alkalmazási szabályokról szóló 1445/95/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2222/96/EK rendelettel [1] módosított, a marha- és borjúhús piacának közös szervezéséről szóló, 1968. június 27-i 805/68/EGK tanácsi rendeletre [2] és különösen annak 9. és 13. cikkére,

mivel a legutóbb az 1496/97/EK rendelettel [3] módosított, a marha- és borjúhúságazatban a behozatali és kiviteli engedélyekre vonatkozó alkalmazási szabályokról és a 2377/80/EGK rendelet hatályon kívül helyezéséről szóló, 1995. június 26-i 1445/95/EK bizottsági rendelet [4] 10. cikkének (5) bekezdése előírja, hogy az említett cikk (1) bekezdésétől eltérően a 0201 és 0202 KN-kódok alá tartozó termékek 22 tonnát meg nem haladó mennyiségeire irányuló kiviteli engedély iránti kérelemre a kérelmező kérésére nem kell alkalmazni az ötnapos időbeli eltolódást;

mivel az elutasított engedélykérelmek között rendkívüli módon nagy arányban vannak az ilyen kis mennyiségű fagyasztott húsra vonatkozó engedélykérelmek; mivel következésképpen a mennyiségek jobb igazgatása érdekében az ilyen engedélyekre irányuló kérelmeket a 0201 KN-kód alá tartozó friss vagy hűtött húsra kell korlátozni;

mivel az e rendeletben előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A RENDELETET:

1. cikk

Az 1445/95/EK rendelet 10. cikke (5) bekezdésének első mondata helyébe a következő szöveg lép:

"(5) Az (1) bekezdéstől eltérve, a 0201 KN-kód alá tartozó termékek 22 tonnát meg nem haladó mennyiségeire irányuló kiviteli engedély iránti kérelemre, a kérelmező kérésére, nem kell alkalmazni az ötnapos időbeli eltolódást."

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ezt a rendeletet azokra az előzetesen rögzített mértékű export-visszatérítésre kiállított engedélyekre kell alkalmazni, amelyeket az e rendelet hatálybalépésének napját követő naptól kezdve kérelmeznek.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. augusztus 4-én.

a Bizottság részéről

Monika Wulf-mathies

a Bizottság tagja

[1] HL L 296., 1996.11.21., 50. o.

[2] HL L 148., 1968.6.28., 24. o.

[3] HL L 202., 1997.7.30., 36. o.

[4] HL L 143., 1995.6.27., 35. o.

--------------------------------------------------
A Bizottság 2495/97/EK rendelete

(1997. december 12.)

a mezőgazdasági termékek feldolgozásával előállított egyes árucikkekre vonatkozó, a 3448/93/EK tanácsi rendelet 7. cikkében előírt preferenciális kereskedelmi szabályok alkalmazására vonatkozó részletes szabályok megállapításáról szóló 1460/96/EK rendelet módosításáról

AZ EURÓPAI KÖZÖSSÉGEK BIZOTTSÁGA

tekintettel az Európai Közösséget létrehozó szerződésre,

tekintettel a mezőgazdasági termékek feldolgozásával előállított egyes árucikkekre alkalmazandó kereskedelmi szabályokról szóló, 1993. december 6-i 3448/93/EK tanácsi rendeletre [1] és különösen annak 8. cikke (3) bekezdése első albekezdésére,

mivel a mezőgazdasági termékek feldolgozásából származó egyes árucikkekre vonatkozó preferenciális kereskedelmi szabályok alkalmazására vonatkozó részletes szabályoknak a 3448/93/EK tanácsi rendelet 7. cikkében foglaltak szerinti megállapításáról szóló, 1996. július 25-i 1460/96/EK bizottsági rendelet [2] 10. cikke megállapítja a vámkontingensek kezelésének szabályait;

mivel e rendelet elfogadása óta, a legutóbb az 1427/97/EK [3] rendelettel módosított, a Közösségi Vámkódex létrehozásáról szóló 2913/92/EGK tanácsi rendelet végrehajtására vonatkozó rendelkezések megállapításáról szóló, 1993. július 2-i 2454/93/EGK bizottsági rendelet [4] egységesítette a szabad forgalomba bocsátás céljából benyújtott vámáru-nyilatkozatok elfogadásának időbeli sorrendje alapján felhasználandó vámkontingensek kezelési szabályait; mivel az 1460/96/EK rendelet 10. cikke jelenlegi szövegét ezért a 2454/93/EK rendelet 308a.–308c. cikkeire történő hivatkozással kell felváltani;

mivel az e rendeletben előírt rendelkezések összhangban vannak a II. mellékletben nem szereplő feldolgozott mezőgazdasági termékek kereskedelmével kapcsolatos horizontális kérdésekkel foglalkozó irányítóbizottság véleményével,

ELFOGADTA EZT A RENDELETET:

1. cikk

Az 1460/96/EK rendelet 10. cikke helyébe a következő szöveg lép:

"10. cikk

Az e rendeletben szereplő vámkontingenseket a Bizottság a 2454/93/EGK bizottsági rendelet [5] 308a.–308c. cikkében foglalt előírásoknak megfelelően kezeli."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1998. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 12-én.

a Bizottság részéről

Martin Bangemann

a Bizottság tagja

[1] HL L 318., 1993.12.20., 18. o.

[2] HL L 187., 1996.7.26., 18. o.

[3] HL L 196., 1997.7.24., 31. o.

[4] HL L 253., 1993.10.11., 1. o.

[5] HL L 253., 1993.10.11., 1. o.

--------------------------------------------------
A Bizottság 931/97/EK rendelete

(1997. május 26.)

a virágkertészeti ágazatban benyújtott támogatási kérelmek határidői tekintetében a 832/97/EK rendelet módosításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élő növényekre és a virágkertészeti termékekre vonatkozó különleges intézkedésekről szóló, 1996. november 22-i 2275/96/EK tanácsi rendeletre [1] és különösen annak 5. cikkére,

mivel a 832/97/EK bizottsági rendelet [2] meghatározza az élő növényekre és virágkertészeti termékekre vonatkozó különleges intézkedésekről szóló 2275/96/EK tanácsi rendelet alkalmazásának részletes szabályait; mivel ezek a szabályok meghatározott határidőket állapítanak meg az 1997-re vonatkozó kérelmek benyújtására; mivel ezeket a határidőket a szóban forgó rendelet kései kihirdetésére való tekintettel módosítani kell;

mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

A 832/97/EK rendelet szövege a következőképpen módosul:

1. 1. Az 5. cikk (1) bekezdésének második albekezdésében az "1997. május 30." időpont helyébe "1997. június 6." lép.

2. 2. Az 5. cikk (2) bekezdésének második mondatában az "1997. június 21." időpont helyébe "1997. június 28." lép.

2. cikk

Ez a rendelet az Európai Közösségek Hivatalos Lapjában való kihirdetésének napján lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. május 26-án.

a Bizottság részéről

Franz Fischler

a Bizottság tagja

[1] HL L 308., 1996.11.29., 7. o.

[2] HL L 119., 1997.5.8., 17. o.

--------------------------------------------------
A Bizottság 2520/97/EK rendelete

(1997. december 15.)

a 2200/96/EK tanácsi rendeletnek a paradicsom és csemegeszőlő Kombinált Nómenklatúra szerinti kódjai tekintetében történő alkalmazásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3290/94/EK rendelettel módosított [1], a mezőgazdasági termékekhez használt közös vámtarifa nómenklatúrájának kiigazítási eljárásáról szóló, 1979. február 5-i 234/79/EGK tanácsi rendeletre [2] és különösen annak 2. cikke (1) bekezdésére,

mivel a vám- és statisztikai nómenklatúráról és a közös vámtarifáról szóló 2658/87/EGK tanácsi rendelet I. mellékletének módosításáról szóló, 1997. november 4-i 2086/97/EK bizottsági rendelet [3] módosítja a Kombinált Nómenklatúrát, különösen a paradicsom és a csemegeszőlő tekintetében;

mivel a gyümölcs- és zöldségpiac közös szervezéséről szóló, 1996. október 18-i 2200/96/EK tanácsi rendelet [4] 1. cikkének (2) bekezdésében szereplő táblázatot ki kell igazítani;

mivel az e rendeletben előírt intézkedések összhangban vannak a Gyümölcs- és Zöldségpiaci Irányítóbizottság véleményével,

ELFOGADTA EZT A RENDELETET:

1. cikk

A 2200/96/EK rendelet 1. cikkének (2) bekezdésében szereplő táblázat a következőképpen módosul:

"070200 | Paradicsom, friss vagy hűtött" |

(a) helyébe a következő lép:

"07020000 | Paradicsom, friss vagy hűtött" |

"08061021 08061029 08061030 08061040 08061050 08061061 08061069 | Friss csemegeszőlő" |

(b) helyébe a következő lép:

"08061010 | Friss csemegeszőlő" |

2. cikk

Ez a rendelet 1998. január 1-jén lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. december 15-én.

a Bizottság részéről

Franz Fischler

a Bizottság tagja

[1] HL L 349., 1994.12.31., 105. o.

[2] HL L 34., 1979.2.9., 2. o.

[3] HL L 312., 1997.11.14., 1. o.

[4] HL L 297., 1996.11.21., 1. o.

--------------------------------------------------
A Bizottság 286/97/EK rendelete

(1997. február 17.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 2493/96/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban feltüntetett indoklásnak megfelelően a 2. oszlopban feltüntetett KN-kódok szerint kell besorolni;

mivel a Vámkódex Bizottság vám- és statisztikai nómenklatúrával foglalkozó részlege az elnöke által kitűzött határidőn belül nem nyilvánított véleményt,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása ezentúl az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. február 17-én.

a Bizottság részéről

Mario Monti

a Bizottság tagja

[1] HL L 338., 1996.12.28., 27. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

Víz a zsírban típusú kenhető emulzió, amely tartalmaz tejzsírt (61,2 tömegszázalék), tejfehérjét és kis darabokban fokhagymát, petrezselymet és egyéb fűszernövényeket. | 04052030 | A besorolást a Kombinált Nómenklatúra 1. és 6. általános értelmezési szabálya, a 4. árucsoporthoz fűzött 2. b) megjegyzés, valamint a 0405, a 040520 és a 04052030 KN-kód megfogalmazása határozza meg. |

--------------------------------------------------
A Bizottság 2268/97/EK rendelete

(1997. november 14.)

az egyes halászterületekre vonatkozó legnagyobb éves halászati erőkifejtés kiigazításáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az egyes közösségi halászati területekre és erőforrásokra vonatkozó halászati gazdálkodási rendszer létrehozásáról szóló, 1995. június 15-i 2027/95/EK tanácsi rendeletre [1] és különösen annak 4. cikkének második francia bekezdésére,

mivel a 2027/95/EK rendelet 4. cikkének második francia bekezdése előírja, hogy a Bizottságnak egy tagállam kérésére megfelelő intézkedéseket kell hozni abból a célból, hogy a kérdéses tagállam az egyes közösségi halászati területekre és erőforrásokra vonatkozó halászati erőkifejtések igazgatásáról szóló, 1995. március 27-i 685/95/EK tanácsi rendelet [2] 6. cikke (2) bekezdésének harmadik albekezdésével összhangban kifoghassa a kvótáit;

mivel Hollandia kérte a Bizottságtól a hajói számára biztosított legnagyobb éves halászati erőkifejtés kiigazítását a legutóbb a 1974/97/EK rendelettel [3] módosított, az egyes halállományokra és halállománycsoportokra vonatkozó teljes megengedett halfogás, valamint az ezek halászatára érvényes egyes feltételeknek a 1997. évre történő rögzítéséről szóló, 1996. december 20-i 390/97/EK tanácsi rendelet [4] alapján szétosztott bizonyos kvótákra vonatkozóan;

mivel ez a rendelet haladéktalanul hatályba lép, lehetővé téve, hogy Hollandia kifogja kvótáját;

mivel az e rendeletben előírt rendelkezések összhangban vannak a Halászati és Akvakultúraágazati Irányítóbizottság véleményével,

ELFOGADTA EZT A RENDELETET:

1. cikk

A Holland Királyságnak a 2027/95/EK rendelet I. mellékletében említett, a vontatott felszereléssel halászott tengerfenéken élő fajokra vonatkozó legnagyobb éves halászati erőkifejtése az e rendelet mellékletében meghatározottak szerint módosul.

2. cikk

Ez a rendelet az Európai Közösségek Hivatalos Lapjában való kihirdetését követő napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1997. november 14-én.

a Bizottság részéről

Emma Bonino

a Bizottság tagja

[1] HL L 199., 1995.8.24., 1. o.

[2] HL L 71., 1995.3.31., 5. o.

[3] HL L 278., 1997.10.11., 1. o.

[4] HL L 66., 1997.3.6., 1. o.

--------------------------------------------------

MELLÉKLET

"Halászati terület | Halászati erőkifejtés |

Halászfelszerelés | Célfajok | ICES- vagy Cecaf-terület | NL |

| | |

Vontatott felszerelés | Tengerfenéken élő fajok | Vb., VI., VII., VIII., IX., X. és Cecaf 34.1.1., 34.1.2., 34.2.0., | 4847 |

amelyből: | Vb., VI., | | 1000 |

amelyből: | | 0 |

VII. | 3076 |

amelyből: | | 0 |

VIIa. | 1089 |

VIIf. | 0 |

VIIIa., VIIIb., VIIId. | 771 |

VIIIc., VIIIe., IX., X. és Cecaf 34.1.1., 34.1.2.., 34.2.0., | 0 |

amelyből: | VIIIc., VIIIe., IX. | 0 |

IX. | 0 |

X. | 0 |

Cecaf 34.1.1. | 0 |

Cecaf 34.1.2. | 0 |

Cecaf 34.2.0. | 0 |

Cecaf 34.1.1 | 0 |

Cecaf 34.1.2. | 0 |

Cecaf 34.2.0. | 0 |

--------------------------------------------------